**ANEXĂ la Ordinul ………..**

**REGULAMENT**

**DE ORGANIZARE ȘI FUNCȚIONARE AL CONSILIULUI INTERMINISTERIAL DE COORDONARE PENTRU DEZVOLTAREA PIEȚEI PENTRU COMBUSTIBILI ALTERNATIVI**

ART. 1

(1) Consiliul Interministerial de coordonare pentru dezvoltarea pieței pentru combustibili alternativi, denumit în continuare CC DPCA, constituit potrivit prevederilor *Hotărârii Guvernului nr. 87/2018 pentru aprobarea Strategiei privind Cadrul național de politică pentru dezvoltarea pieței în ceea ce privește combustibilii alternativi în sectorul transporturilor și pentru instalarea infrastructurii relevante în România și înființarea Consiliului interministerial de coordonare pentru dezvoltarea pieței pentru combustibilii alternativi* şi în conformitate cu prevederile *Legii nr. 34 din 27 martie 2017 privind instalarea infrastructurii pentru combustibili alternativi*, este un organism fără personalitate juridică, aflat în coordonarea Ministerului Economiei, Energiei și Mediului de Afaceri și Ministerului Transporturilor, Infrastructurii și Comunicațiilor.

(2) CC DPCA este alcătuit din reprezentanţi, la nivel de secretar de stat, ai următoarelor autorități ale administrației publice centrale:

a) Secretariatului General al Guvernului;

b) Ministerul Economiei, Energiei și Mediului de Afaceri;

c) Ministerului Transporturilor, Infrastructurii și Comunicațiilor;

d) Ministerului Lucrărilor Publice, Dezvoltării și Administrației;

f) Ministerului Mediului, Apelor și Pădurilor;

g) Ministerul Afacerilor Interne.

(3) Din CC DPCA fac parte, cu statut de invitați permanenți, reprezentanți, la nivel de președinte sau director general, ai următoarelor instituții:

1. Administrația Fondului pentru Mediu;
2. Autoritatea Naţională de Reglementare în domeniul Energiei;
3. Asociaţia de Standardizare din România;
4. Institutul Naţional de Statistică;

(4) În consiliu pot fi prezente și alte instituții și/sau organizații relevante care pot oferi expertiza necesară pentru facilitarea implementării Strategiei privind Cadrul naţional de politică pentru dezvoltarea pieței în ceea ce privește combustibilii alternativi în sectorul transporturilor și pentru instalarea infrastructurii relevante în România.

(5) Instituțiile prevăzute la alin. (2) și (3) îşi desemnează reprezentanţii în CC DPCA în termen de 10 zile de la data intrării în vigoare a prezentului regulament. Componența nominală a CC DPCA se stabileşte pe baza nominalizărilor făcute de către fiecare instituție reprezentată în CC DPCA, comunicate prin scrisoare oficială către Ministerul Economiei, Energiei și Mediului de Afaceri, împreună cu datele de contact ale persoanelor nominalizate.

(6) Membrii desemnați vor fi în număr de cel puțin doi, un titular și unul sau mai mulţi supleanţi.

(7) Membrii supleanţi prevăzuți la alin. (6) sunt desemnați la nivel de conducere a direcțiilor tehnice de specialitate ale autorităților prevăzute la alin. (2) și ale instituțiilor prevăzute la alin. (3).

(8) În absenţa membrului titular, membrul supleant reprezintă instituția prevăzută la alin. (2) sau instituția prevăzută la alin. (3) cu drepturi și responsabilități depline la şedinţele CC DPCA.

(9) Membrii titulari şi supleanţi nu sunt remuneraţi pentru activitatea desfăşurată în cadrul CC DPCA.

(10) Calitatea de membru și/sau reprezentant în cadrul CC DPCA încetează în oricare dintre următoarele situaţii, fără a se limita la acestea:

a) persoana desemnată îşi încetează activitatea în instituţia mandatară;

b) intervin modificări cu privire la organizarea instituţiilor mandatare din cadrul CC DPCA;

c) persoanei desemnate i se retrage nominalizarea de către instituţia mandatară.

(11) În cazul în care se modifică lista persoanelor desemnate, instituțiile prevăzute la alin. (2) și alin. (3) informează Secretariatul CC DPCA în termen de 5 zile lucrătoare, prin scrisoare oficială adresată președintelui CC DPCA.

(12) La şedinţele CC DPCA, în funcţie de tematica supusă dezbaterii, pot fi invitaţi, în baza unei solicitări din partea membrilor, cu aprobarea președintelui CC DPCA, să participe şi reprezentanţi ai altor ministere sau organe de specialitate ale administraţiei publice centrale.

(13) CC DPCA poate invita la ședințele sale instituții și/sau organizații relevante, din domeniile de activitate directe și/sau conexe instituțiilor din care provin membrii săi, cu scopul de a primi expertiză relevantă pentru implementarea Hotărârii Guvernului nr. 87/2018.

(14) CC DPCA este sprijinit de un secretariat, asigurat de către reprezentanți ai Ministerului Economiei, Energiei și Mediului de Afaceri și de către reprezentanți ai Ministerului Transporturilor, Infrastructurii și Comunicațiilor, desemnați de către conducătorii acestora în termen de 10 zile de la data intrării în vigoare a prezentului regulament.

(15) CC DPCA este ajutat pe problemele tehnice de un grup de lucru interinstituţional, denumit în continuare GL DPCA, alcătuit din experţi din cadrul instituţiilor prevăzute la alin. (2) și alin. (3), desemnaţi de către conducătorii acestora în termen de 10 zile de la data intrării în vigoare a prezentului regulament.

(16) Instituțiile prevăzute la alin. (2) și (3) îşi desemnează reprezentanţii în GL DPCA în termen de 10 zile de la data intrării în vigoare a prezentului regulament. Componența nominală a GL DPCA se stabileşte pe baza nominalizărilor făcute de către fiecare instituție reprezentată în GL DPCA, comunicate prin scrisoare oficială către Ministerul Economiei, Energiei și Mediului de Afaceri, împreună cu datele de contact ale persoanelor nominalizate.

(17) Conducerea CC DPCA este asigurată de Ministerul Economiei, Energiei și Mediului de Afaceri și de Ministerul Transporturilor, Infrastructurii și Comunicațiilor. Președintele CC DPCA este secretarul de stat desemnat prin ordin al conducătorului instituției publice centrale responsabile cu domeniul energetic, iar vicepreședintele CC DPCA este secretarul de stat desemnat prin ordin al conducătorului instituției publice centrale responsabile cu domeniul transporturilor.

(18) Președintele CC DPCA asigură coordonarea CC DPCA și GL DPCA.

(19) CC DPCA emite decizii, avize și recomandări.

ART. 2

(1) CC DPCA asigură coordonarea, la nivel naţional, a acţiunilor necesare implementării Hotărârii Guvernului nr. 87/2018 *pentru aprobarea Strategiei privind Cadrul național de politică pentru dezvoltarea pieței în ceea ce privește combustibili alternativi în sectorul transporturilor și pentru instalarea infrastructurii relevante în România*, precum şi a prevederilor Legii nr.34/2017 *privind instalarea infrastructurii pentru combustibili alternativi*.

(2) În conformitate cu reglementările în vigoare, CC DPCA îndeplineşte următoarele atribuţii:

1. coordonează implementarea *Strategiei privind Cadrul național de politică pentru dezvoltarea pieței în ceea ce privește combustibili alternativi în sectorul transporturilor și pentru instalarea infrastructurii relevante în România*, denumit în continuare Cadrul Național.
2. aprobă stadiul punerii în aplicare a Strategiei privind Cadrul național şi solicită instituţiilor publice reprezentate în CC DPCA măsurile necesare în vederea îndeplinirii corespunzătoare a sarcinilor care le revin;
3. aprobă raportul privind punerea în aplicare a Strategiei privind Cadrul Național și a eventualelor actualizări ale Strategiei privind Cadrul național;
4. aprobă recomandările realizate de GL DPCA către autorităţile competente privind reglementările, standardele şi acţiunile necesare implementării Legii nr. 34/2017 privind instalarea infrastructurii pentru combustibili alternativi și a Hotărârii Guvernului nr. 87/2018 pentru aprobarea Strategiei privind Cadrul național și urmărește implementarea acestora;
5. aprobă recomandările realizate de GL DPCA către instituţiile responsabile pentru fiecare domeniu în parte şi identifică măsurile necesare atingerii obiectivelor naționale, așa cum sunt ele descrise în Strategia privind Cadrul național;
6. aprobă recomandările realizate de GL DPCA către instituţiile responsabile pentru implementarea actelor normative subsecvente Legii nr. 34/2017 *privind instalarea infrastructurii pentru combustibili alternativi*, aprobă oferirea asistenței de către GL DPCA instituțiilor responsabile și propune factorilor implicați măsurile necesare pentru implementarea actelor normative subsecvente;
7. informează Secretariatul General al Guvernului asupra resurselor necesare implementării Strategiei privind Cadrul național;
8. stabilește temele de dezbatere, precum şi acţiunile şi termenele de realizare a acestora pentru GL DPCA;
9. avizează rapoartele de progres ce urmează a fi transmise Comisiei Europene privind punerea în aplicare a Strategiei privind Cadrul național conform Legii nr. 34/2017 privind instalarea infrastructurii pentru combustibili alternativi;
10. emite recomandări pentru armonizarea măsurilor, politicilor, actelor normative și/sau administrative în domeniul infrastructurii pentru combustibili alternativi.

ART.3

1. GL DPCA este constituit din reprezentanţi la nivel de expert ai instituţiilor membre ale CC DPCA, reprezentanţi ai altor autorităţi şi instituţii ale administraţiei publice centrale și locale, și dacă este cazul ai asociaţiilor de utilizatori, partenerilor sociali, asociaţiilor profesionale, precum şi ai altor entităţi interesate, cu expertiză în domeniu.
2. Reprezentanții desemnați vor fi în număr de cel puțin doi, un titular și unul sau mai mulţi supleanţi.
3. În absenţa membrului titular, membrul supleant participă cu drepturi depline la şedinţele GL DPCA.
4. Membrii titulari şi supleanţi nu sunt remuneraţi pentru activitatea desfăşurată în cadrul GL DPCA.
5. GL DPCA se reuneşte la solicitarea preşedintelui CC DPCA, ori de câte ori se consideră necesară implicarea acestuia pe probleme tehnice de specialitate.
6. GL DPCA îndeplinește următoarele atribuţii:
7. monitorizează, din punct de vedere tehnic, stadiul punerii în aplicare a Strategiei privind Cadrul național;
8. prezintă CC DPCA, ori de câte ori îi este solicitat, informări cu privire la stadiul implementării Strategiei privind Cadrul național de politică pentru dezvoltarea pieței în ceea ce privește combustibili alternativi;
9. informează CC DPCA asupra oricăror probleme întâmpinate în cadrul implementării Strategiei privind Cadrul național de politică pentru dezvoltarea pieței în ceea ce privește combustibili alternativi;
10. elaborează recomandări privind instituţiile responsabile pentru implementarea actelor normative subsecvente Legii nr. 34/2017 *privind instalarea infrastructurii pentru combustibili alternativi*;
11. formulează recomandări CC DPCA privind reglementările, standardele şi acţiunile necesare implementării Legii nr. 34/2017 privind instalarea infrastructurii pentru combustibili alternativi și a Hotărârii Guvernului nr. 87/2018 pentru aprobarea Strategiei privind Cadrul național și urmărește implementarea acestora;
12. formulează recomandări CC DPCA pentru instituţiile responsabile pentru fiecare domeniu şi identifică măsurile necesare atingerii obiectivelor naționale, așa cum sunt ele descrise în Strategia privind Cadrul național;
13. asigură suportul tehnic de specialitate membrilor CC DPCA şi îndeplineşte atribuţiile stabilite de CC DPCA;
14. întocmește un raport privind punerea în aplicare a Strategiei Cadrului naţional de politică pentru dezvoltarea pieţei de combustibili alternativi până la data de 18 noiembrie 2019 şi, ulterior, din 3 în 3 ani, în conformitate cu prevederile articolului 12 alineatul (2) din Legea nr. 34/2017 privind instalarea infrastructurii pentru combustibili alternativi;
15. oferă suportul tehnic pentru ca raportul privind punerea în aplicare a Strategiei Cadrului naţional de politică pentru dezvoltarea pieţei de combustibili alternativi să fie adoptat de către membrii CC DPCA prin vot majoritar la nivel de secretar de stat și/sau nivel de conducere.

ART. 4

(1) Preşedintele CC DPCA îndeplineşte următoarele atribuţii:

1. aprobă agenda şedinţelor CC DPCA și lista invitaţilor;
2. convoacă, ori de câte ori este necesar, GL DPCA și CC DPCA;
3. aprobă materialele ce urmează a fi transmise membrilor CC DPCA, în vederea dezbaterii acestora în cadrul şedinţelor CC DPCA;
4. conduce lucrările CC DPCA și GL DPCA;
5. semnează deciziile CC DPCA și GL DPCA;
6. solicită membrilor CC DPCA și GL DPCA rapoarte privind stadiul de realizare a sarcinilor ce le revin;
7. aprobă informările către Secretariatul General al Guvernului.
8. semnează rapoartele de expertiza tehnică dezvoltate de GL DPCA;
9. reprezintă CC DPCA și GL DPCA în relaţiile cu terţii.

(2) Vicepreşedintele CC DPCA asistă președintele CC DPCA în îndeplinirea atribuțiilor de mai sus și îl înlocuiește atunci când este cazul.

ART. 5

Secretariatul CC DPCA și GL DPCA îndeplinește următoarele atribuţii:

1. convoacă membrii CC DPCA și GL DPCA prin dispoziţia preşedintelui;
2. pregătește şi transmite documentele şi materialele necesare convocării şedinţelor CC DPCA și GL DPCA;
3. primește şi sintetizează propunerile şi comentariile transmise de membrii CC DPCA sau GL DPCA după caz, precum și de persoanele cu statut de invitat, pe care le distribuie membrilor CC DPCA sau GL DPCA după obținerea aprobării președintelui CC DPCA.
4. asigură evidenţa documentelor primite de la membrii CC DPCA și GL DPCA sau, după caz, de la persoanele cu statut de invitat, precum şi a materialelor rezultate în urma şedinţelor CC DPCA și GL DPCA;
5. întocmeşte minutele şedinţelor CC DPCA și GL DPCA;
6. centralizează informaţiile primite de la membrii CC DPCA și GL DPCA, în vederea elaborării rapoartelor de progres privind stadiul implementării Strategiei privind Cadrul național de politică pentru dezvoltarea pieței în ceea ce privește combustibili alternativi;
7. întocmește, după caz, lista invitaţilor la şedinţele CC DPCA și GL DPCA;
8. îndeplineşte orice alte activităţi de diseminare a informațiilor relevante către membrii CC DPCA și GL DPCA astfel încât să se asigure o bună desfăşurare a activităţii CC DPCA și GL DPCA;
9. îndeplineşte orice alte activităţi considerate relevante, din punct de vedere tehnic, de către membrii CC DPCA astfel încât să se asigure o bună desfăşurare a activităţii CC DPCA.

ART. 6

(1) Şedinţele CC DPCA se organizează ori de câte ori este necesar, dar nu mai târziu de o dată pe lună, la sediul Ministerului Economiei, Energiei și Mediului de Afaceri, Ministerului Transporturilor, Infrastructurii și Comunicațiilor sau Secretariatului General al Guvernului, la iniţiativa preşedintelui sau la solicitarea motivată a membrilor CC DPCA.

(2) Convocarea şedinţelor, transmiterea invitaţiilor şi a agendei către membri şi invitaţi se vor realiza de către secretariatul CC DPCA și GL DPCA, cu cel puţin 10 zile lucrătoare înainte de data fiecărei şedinţe. Documentele supuse dezbaterii vor fi transmise cu cel puţin 5 zile lucrătoare înainte de data convocării.

(3) Propunerile de completare și/sau modificare a agendei preliminare se transmit secretariatului CC DPCA și GL DPCA de către invitați prin e-mail sau fax, în termen de 2 zile lucrătoare de la data primirii acesteia. Orice propunere primită de completare și/sau modificare a agendei, dacă este acceptată de către președintele CC DPCA și GL DPCA, va fi transmisă imediat de către secretariatul CC DCPA către toţi membrii CC DPCA.

(4) Secretariatul CC DPCA și GL DPCA poate furniza membrilor, invitaţilor la şedinţele CC DPCA și membrilor GL DPCA după caz, până în ziua anterioară şedinţei şi chiar în cadrul şedinţei, alte informaţii relevante cu privire la ordinea de zi, astfel încât aceştia să aibă la dispoziţie cele mai recente informaţii cu privire la subiectele aflate pe agendă.

(5) Convocarea şedinţelor CC DPCA și GL DPCA se face întotdeauna în scris, invitaţiile fiind transmise prin fax, e-mail sau poştă. Materialele aferente fiecărei şedinţe se vor transmite prin e-mail, atât membrului titular CC DPCA, cât şi membrului supleant CC DPCA și membrilor GL DPCA, după caz.

(6) La începutul fiecărei şedinţe se adoptă agenda şi se discută şi aprobă minuta şedinţei precedente a CC DPCA.

(7) CC DPCA poate formula recomandări, aproba rapoarte şi adopta decizii.

(8) Deciziile adoptate în cadrul CC DPCA se vor comunica de către secretariatul CC DPCA tuturor membrilor și părților interesate, în maximum 5 zile lucrătoare de la data şedinţei.

(9) Minuta şedinţei, întocmită de secretariatul CC DPCA și GL DPCA, se transmite prin e-mail membrilor, invitaţilor la reuniunile CC DPCA și membrilor GL DPCA în termen de 5 zile lucrătoare de la data şedinţei.

(10) Observaţiile asupra minutei pot fi transmise secretariatului CC DPCA și GL DPCA, prin e-mail, în termen de maximum 5 zile lucrătoare de la transmiterea acesteia. Dacă la expirarea acestui termen nu au fost primite observaţii, se consideră textul propus ca fiind final.

(11) Observaţiile sunt consemnate în minută şi sunt avute în vedere de secretariatul CC DPCA și GL DPCA la întocmirea textului final al minutei. Documentul final este transmis prin e-mail membrilor şi invitaţilor la reuniunea CC DPCA, cel mai târziu în 15 zile lucrătoare de la data şedinţei.

(12) Membrii CC DPCA și membri GL DPCA, după caz, prezintă în cadrul şedinţelor CC DPCA, la solicitarea preşedintelui CC DPCA, rapoarte privind stadiul realizării sarcinilor ce le revin din implementarea Strategiei privind Cadrul național de politică pentru dezvoltarea pieței în ceea ce privește combustibili alternativi.

(13) Orice solicitare de informaţii cu privire la activitatea CC DPCA și GL DPCA se adresează Secretariatului, fie prin e-mail, fax sau poștă.

ART. 7

(1) Şedinţele CC DPCA se desfăşoară numai în prezenţa majorităţii simple a membrilor săi. Dacă nu este îndeplinită această condiţie, şedinţa se reprogramează pentru o dată ulterioară care se comunică de secretariatul CC DPCA.

(2) Deciziile în cadrul CC DPCA se adoptă prin votul majorității simple a membrilor săi prezenți, menționați la art. 1 alin .(2) și la alin (3). În lipsa întrunirii voturilor majorități simple, ședința se reprogramează la o dată ulterioară. În cazul în care nici la a doua ședință nu se poate întruni numărul necesar de voturi, problema în cauză se prezintă Secretariatului General al Guvernului spre mediere.

(3) Deciziile în cadrul GL DPCA se adoptă prin votul majorității simple a membrilor săi prezenți, menționați la art. 1 alin.(2) și la alin (3). În cazul în care nu se poate întruni numărul necesar de voturi, se prezintă problema în cauză CC DPCA spre mediere.

(4) Raportul privind punerea în aplicare a Strategiei Cadrului naţional de politică pentru dezvoltarea pieţei de combustibili alternativi se adoptă prin votul majorității simple a membrilor CC DPCA. Acesta poate fi exercitat în cadrul ședinței și/sau prin confirmare prin email în maxim 5 zile calendaristice. În cazul în care nu se poate întrunii majoritatea simplă, se prezintă problema în cauză Secretariatului General al Guvernului spre mediere.

(5) Raportul privind punerea în aplicare a Strategiei Cadrului naţional de politică pentru dezvoltarea pieţei de combustibili alternativi este aprobat prin semnarea raportului de către toți membrii CC DPCA menționați la art. 1 alin.(2) și la alin (3).